**ARTISTS CONDITIONS – FEST’NAPUAN 2022**

**Form ia hemi no application form – hemi blo talem aot ol rul blong apply nomo.**

PLIS SENDEM I KAM OL APPLICATION BIFO **30th August 2022** BLONG KOMITI I LUKLUK LONG HEM

Sapos yu wantem tekem pat long Fest’Napuan 2022, yu mas fulumap application fom. Mifala i stap invaetem evri artist we oli wantem tekem pat, blong oli ridim ol kondisen mo kriteria ananit bifo oli fulumap fom blong aplae.

**OL CONDITIONS BLO OL ARTIST**

1. OLI SAVE PERFORM LONG DATE BLONG FESTIVAL

Ol artist we oli stap aplae oli mas save se oli MAS available blong perform long ol date blong Fest’Napuan we hemi **05 – 08 Oktoba, 2022.**

1. FLEXIBILITY WETEM PROGRAM

**Ol artist we oli stap aplae oli shud willing blong plei o perform long ENI dei bitwin Oktoba 05 – 08 mo long eni taem bitwin 5pm mo 12am**  olsem we i stap long program. (Most blong ol strinbgband bae oli plei long Fes Nalenga long Oktoba 20.)

Komiti blong Fest’Napuan i gat raet blong talem yes o talem no long eni rikwes blong eni artist blong jenisim taem blong olgeta long program. Hemi stap long ol Artist blong mas mekem sua se evri memba blong band i save plei long taem we komiti i putem long program.

1. LONGFALA BLONG PERFORMANCE

**Performance blong wanwan grup i shud tekem 30 – 45 minutes. Bae komiti i talem stret long wanwan grup se oli kat 30 minutes blong plei or 45 minutes. Wanwan naet blong program i kat ol difren performance taem.** Stage Manager i kat raet blong stopem or shortem set blong wan Artist sapos i kat eni issue blong timing blong program.

1. KAM BIFO LONG STRET TAEM BLONG PLEI

**Ol lokal Artist oli mas jek-in wetem Komiti blong Fest’Napuan 2021 long 1 Hour BIFO TAEM BLONG OLGETA BLONG PLEI**. Sapos eni Artist oli no jek-in long backstej 1 haoa bifo long show, KOMITI BLONG FEST’NAPUAN GAT RAET BLONG KANSELEM BAND BLONG MEKEM SE SHOW I RAN LONG TAEM.

1. SELECTION

Bae Fest’Napuan 2022 Komiti i lukluk long sam blong ol following requirement blong jusem ol artists blong kam perform long Fest’Napuan:

* GENDER DIVERSITY – Mifala wantem enkarejem ol woman musician blong pleyem wan big part long festival – so mifala i wantem sam lead artists wea oli woman or at least sam woman oli part blong ol difren grup wea oli apply.
* TRADITIONAL INSTRUMENT – Fest’Napuan comiti I enkarenjem ol artists mo musisen blong inckludim long wan song sam traditional instrument blong yumi.
* PAST EXPERIENCE BLONG ARTIST – Blong mifala akseptem ol grup ia, artist i no bin cancelem eni past performance without notice, mo hemi no mekem eni threat or violence long time blong event, hemi no damagem ekwipmen or properti blong event, hemi no mekem fasen blong drong long stage wea hemi spolem performance blong hem. Artist hemi act olsem professional mo ol past performance blong hem i bin ko gud. Hemi tritim komiti wetem rispek ol taem.
1. SELECTION CRITERIA

Bae Fest’Napuan 2022 Komiti i lukluk long sam blong ol following criteria blong jusem ol artists blong kam perform long Fest’Napuan:

* KWALITI BLONG MUSIK - base long ol samples blong musik submitted long application
* EXPERIENCE MO AKTIVITI BLONG ARTIST - Artist hemi active blong praktis / perform / rikod or hemi silip? Hemi bin perform long wea?
* GENRE DIVERSITY - Fest’Napuan 2019 komiti i stap traem blong mekem wan balance program wea i kat fulap difren kaen miusik i stap long hem. Mifala i wantem mek sua se ol difren “genre” or kaen miusik oli stap.
* NIUFALA ARTIST OR STAEL WEA YUMI WANTEM PROMOTEM –mifala i wantem kivem janis long ol niufala artist tu sapos sam oli applae
* Veteran Artists or Olfala Artist – wea oli popular plante bifo mo yumi wantem promotem olgeta
* Artists blong ol Provins mo ol Aelam – yumi wantem sam grup or artists blong kam perform wea oli stap aot long ol difren provins mo aelan

Long yia ia, mifala i putem wan limit long hao mas grup long ol difren kaen miusik (Reggae, Hip-Hop, traditional, etc) bae mifala invaetem olgeta blong ple. Application form hemi listem namba blong ol difren Genre wea komiti bae hemi akseptem.

1. KOPI RAET BLONG OL SONG MO SOUNDTRAK

Fest’Napuan 2022 Komiti hemi askem se everi artist we oli tek pat lo event oli mas akri blong oli plei nomo ol original song lo event mo bae oli no brokem ol loa blo copyright o intellectual property. Bae inogat ol cover songs o remix sapos inogat permission.

1. PERFOMES FI – SAPOT BLONG KOMITI

Bambae i kat wan payment blong **35,000 VT** blong wanwan Artist grup wea committee bambae hemi selektem olgeta blong kam play long A stage olsem part blong Fest’Napuan (no inkludem olgeta Artists long B stage) blong kaveremap sam blong ol expenses band hemi kat longsaed blong practice mo transport.

Fest’Napuan 2022 komiti hemi stap enkarejem ol lokol artist blo salem ol samting (merchandise) blo olgeta sapos oli wantem long taem blo festifol mo komiti i save givhan sapos ol artist i askem.

1. RAETS BLO RIKODEM PEFOMENS LO FESTIFOL

Fest’Napuan 2022 i kat raet blong oli dokumentem o rikodem video, audio mo stil foto lo pefomens lo taem blo festival blo 2022.

Sapos i kat eni rebroadcasting wetem partner aotsaed long VBTC – bae komiti i notify ol artists blong ol saen wan akrimen – mo sapos oli registerem ol musik blong olgeta finis – bae mifala i kivem advice longsaed blong eni posibol royalty wea oli save applae from.